**Podprojekt: SLAVNOSTNA PRIREDITEV ob 40 letnici samostojnosti vrtca**

Namen projekta: Izvedba slavnostne akademije ob 40. letnici Vrtca Ciciban Sevnica.

Globalni cilj: otroci, starši in zaposleni spoznajo razvoj predšolske vzgoje v Sevnici in bližnji okolici.

Vodji projekta: Zdenka Poljšak in Mira Kovač

V okviru projekta Vrtec skozi čas smo realizirali podprojekt slavnostne akademije ob 40. letnici Vrtca Ciciban Sevnica. Prireditev Vrtec skozi čas smo izvedli 18. novembra 2014. Lično izdelana vabila je oblikovala Janja Vatar.

Ob prihodu v dvorano so si lahko obiskovalci ogledali razstavo in projekte Vrtec skozi čas ter na velikem platnu obujali spomine ob predvajanje fotografij Nekoč v našem vrtcu.

Slavnostno prireditev smo otvorili s fanfarami, slovensko himno v izvedbi vokalne skupine Vrtca Ciciban Sevnica, svetlobnimi efekti in z napovedjo prireditve.

Ob našem jubileju je vse navzoče pozdravila ravnateljica Vlasta Fele, ki je predstavila pogled v preteklost organizirane vzgoje za predšolske otroke v Sevnici in razvoj vrtca danes v viziji: »V Vrtcu Ciciban mali in veliki rastemo za jutrišnji dan«.

Zbrano občinstvo je pozdravil tudi župan Srečko Ocvirk, ki nam je ob prazniku čestital in se za dobro opravljeno delo zahvalil vodstvu vrtca, vsem zaposlenim vrtca in nekdanjim sodelavcem.

Med povabljenimi gosti sta svoje vtise strnili prva ravnateljica, gospa Hermina Simončič in njena naslednica gospa Danica Božič.

Naše praznovanje so obogatili otroci oddelka Žabice z vzgojiteljico Alenko Motore in pomočnikoma vzgojiteljice Markom Travnom in Aljo Novak. Popeljali so nas v stare čase, kjer smo si vedno našli čas za igro. Spomnili so nas na igre, ki smo se jih nekoč igrali, rajali in peli. V današnji čas pa so nas popelji s plesom, kjer se družijo prijateljske vezi med otroki.

Na odru so se nam je pridružili otroci Predšolski pevski zbor Ciciban Vrtca Ciciban Sevnica, ki deluje že četrto leto. Zborček vodita Melita železnik in Bernarda Režen. Zapeli so nam Naša četica koraka ob spremljavi Marka Travna na kitari.

Predstavile so se naše sodelavke, ki so sprejele izziv, da veselje do petja združijo v vokalni skupini. V sestavu prepevajo Bernarda Režen, Barbara Kužnik, Helena Lužar, Katarina Oreškovič in Melita Železnik, ki sestav tudi vodi.

Skupaj z otroci iz Predšolski pevskega zbora Ciciban so premierno zapeli himno vrtca Moj vrtec, ki jo je napisala vzgojiteljica gospa Tanja Sorčan, uglasbil pa jo je priznani umetnik gospod Tine Bec. Neizmerno smo mu hvaležni za skladbo, prav tako tudi gospodu Tomažu Lavrincu, ki nam je omogočil posnetek himne.

Vzdušje vrtčevskega življenja smo predstavili s filmom Kaj se dogaja v našem vrtcu?.

Posnetek in montažo filma je pripravili Katarina Oreškovič v sodelovanju z Barbaro Kužnik.

Na prireditvi smo predstavili celoten projekt Vrtec skozi čas, ki smo ga izvajali skozi celo šolsko leto 2013/2014 in v tem šolskem letu.

Eden izmed podprojektov je bil zbornik Vrtec skozi čas, ki ga nam je predstavila gospa Tanja Sorčan. Njej so pomagali zbirati, pripravljati in urejevati gradivo ravnateljica Vlasta Fele, vzgojiteljica Irena Debevc in Tomaž Rantah. Navihano podobo zbornika je oblikovala Janja Vavtar.

Pri podprojektu, ki ga je vodila vzgojiteljica Doris Fabjančič v sodelovanju strokovnimi delavci vrtca, je nastal nov logotip, ki je krasil našo prireditev. Pri tem so aktivno sodelovali otroci vrtca.

Izvedli smo podprojekt Cicibanov vrtiljak, kje so se otroci družili in zabavali v različnih ustvarjalnih delavnicah. Na rojstnodnevni zabavi sta Katka in Jakec, ki sta maskoti našega vrtca, z ravnateljico in otroci upihnili na torti 40 svečk. Vodji projekta sva bili Mira Kovač in Zdenka Poljšak s sodelavci.

Slavnostno prireditev smo obogatili z razstavo Vrtec nekoč, ki so si jo obiskovalci ogledali v predprostoru. Ogledali so si predmete in fotografije iz preteklosti.

V spodnjih prostorih pa utrinke projektov vseh oddelkov v vrtcu.

Material za razstavo je celo leto zbirala Barbara Kužnik, pri tem pa so ji pomagale Cveta Fakin, Katarina Oreškovič in Tanja Sorčan.

Slavnostno prireditev smo nadaljevali z druženjem in pogostitvijo, za katero so poskrbeli zaposleni v kuhinji. Pri prireditvi so nam pomagali vsi zaposleni vrtca strokovni kader, hišnika, čistilke, perice in zaposlene v upravi.

Zaključek projekta, ki smo ga poimenovali Slavnostna akademija Vrtec skozi čas, sva za povezovalni tekst, moderacijo in vodenje poskrbeli pomočnica ravnateljice Zdenka Poljšak in vzgojiteljica Mira Kovač.

Hvala vam, dragi obiskovalci, da ste bili z nami na slavnostni prireditvi. Hvala vam delavci vrtca in vsem, ki ste pomagali, da smo izpeljali naše praznovanje.

Hvala nastopajočim, hvala našim cicibanom.

Pripravili vodji projekta:

Zdenka Poljšak in Mira Kovač